Lav et referat af nedenstående tekst:

Tekst:
Spejdernes Lejr 2017 er i fuld gang i Sønderborg, og i dag med fint besøg. Det er nemlig Borgmesterdag – og i den anledning havde alle landets borgmestre fået en invitation i postkassen til lejrbål og ringridning. Flere nordjyske borgmestre havde takket ja til invitationen. Deriblandt Mogens Gade, der er borgmester i Jammerbugt Kommune. Han har de sidste 45 år været grøn spejder, og er spejderleder i Skovsgaard. Han mener, at det politiske liv og spejderarbejdet supplerer hinanden godt, og spejderlivet har lært ham at omgås forskellige mennesker og at respektere naturen. I dagens anledning var han hoppet i spejderuniformen. Her hjælper han de grønne spejdere Lærke Sørensen og Marikke Madsen fra KFUM Spejderne i Jammerbugt med opvasken. Også Hjørrings Borgmester, Arne Boelt, brugte onsdagen på den store spejderlejr. Han blev vist rundt af Stygge Krumpen-gruppen fra Hjørring til Synnerjysk Daw. Efterfølgende var der tid til en bid brød. Ved Baptistspejderne var borgmester i Rebild Kommune, Leon Sebbelin, på besøg. Også Lene Kjeldgaard nød en omgang frokost med spejderne onsdag formiddag. Hun var på besøg ved de lokale spejdere fra Thisted. Spejdernes Lejr fortsætter frem til søndag.

Referat:
37.000 spejdere er lige nu samlet på spejderlejr – og i dag var der besøg fra flere nordjyske borgmestre.